หม่อมเต่าฟันธงบาทแข็งขึ้นดอกเบี้ยยาก
ประธานบอร์ด ธปท.เชื่อ บาทแข็ง ทำ กนง.ขึ้นดอกเบี้ยยาก
15 ต.ค. 2553

ประธานบอร์ด ธปท.เชื่อ บาทแข็ง ทำ กนง.ขึ้นดอกเบี้ยยาก 
ม.ร.ว.จัตุมงคล โสณกุล ประธานคณะกรรมการธนาคารแห่งประเทศไทย(ธปท.) กล่าวถึงถึงข้อเสนอที่ให้ธปท.ใช้อัตราแลกเปลี่ยนคงที่ว่า คงทำไม่ได้เหมือนปี2540 ส่วนเรื่องของดอกเบี้ยนโยบายที่ปรับขึ้นมา2ครั้งก่อนหน้านี้เพื่อดูแลตัวเลขเงินเฟ้อตามเศรษฐกิจที่ขยายตัว แต่ในการประชุมของคณะกรรมการนโยบายการเงิน(กนง.)ในสัปดาห์หน้ามีเรื่องของอัตราแลกเปลี่ยนที่แข็งค่าเข้ามาเกี่ยวข้องด้วย เพราะฉนั้นการขึ้นดอกเบี้ยจะมีความจำเป็นน้อยลง แต่คงไม่สามารถลดได้ หรือไม่ก็คงไว้ ไม่ขึ้น 
ม.ร.ว.จัตุมงคล กล่าวว่า สำหรับข้อเสนอของ นายวีรพงษ์ รามางกูรนั้น ท่านเป็นนักเศรษฐศาสตร์ที่ยิ่งใหญ่ แต่ก็ต้องพิจารณาดูว่าผิดหรือถูกด้วย